ঘন কুয়াশা সঙ্গে মেঘলা আবহাওয়া, তাপমাত্রা বাড়ার আশঙ্কা

কলকাতা: সকাল থেকেই ঘন কুয়াশা সঙ্গে মেঘলা আবহাওয়ায় ঢেকেছে শহর থেকে গ্রাম। বেলা বাড়তেও অনবরত বইছে শীতল হাওয়া। তারপর গতকালের বৃষ্টি। যার জেরে কার্যত জুবুথুবু অবস্থা বঙ্গবাসীর। শুক্রবার দক্ষিণ ২৪ পরগনা ও পূর্ব মেদিনীপুরে হালকা বৃষ্টি হওয়ার স্বভাবনা। দার্জিলিং ও কালিম্পংয়ে বৃষ্টির সঙ্গে তুষারপাতেরও সম্ভাবনা আছে। আপাতত কুয়াশা কমবে না, সতর্কবার্তা হাওয়া অফিসের। ফলে দিনে স্যাঁতসেঁতে ঠান্ডাই থাকবে। রাতে ঠান্ডা বাড়ার সম্ভাবনাও আপাতত নেই।

আরও পড়ুন: মুর্শিদাবাদ জেলা নেতৃত্বের সঙ্গে বৈঠকে বসবেন মমতা

হাওয়া অফিস সূত্রে খবর, উত্তর ও দক্ষিণ চব্বিশ পরগনা এবং পূর্ব মেদিনীপুরে হালকা বৃষ্টির সম্ভাবনা আছে। উত্তরবঙ্গের দার্জিলিং কালিম্পং এ আগামী চার থেকে পাঁচ দিন বৃষ্টির সম্ভাবনা। উত্তরবঙ্গের সব জেলাতে ঘন কুয়াশার কারণে দৃশ্যমানতা অনেকটা কমে ৫০ থেকে ২০০ মিটারের মধ্যে থাকবে। ঘন কুয়াশার কারণে কমলা সতর্কতা উত্তরবঙ্গের জেলাগুলিতে। দক্ষিণবঙ্গেও ঘন কুয়াশার কারণে হলুদ সতর্কতা। কুয়াশা বেশি থাকতে পারে বীরভূম, মুর্শিদাবাদ, নদীয়া এবং পূর্ব ও পশ্চিম বর্ধমানে। শুক্রবার কলকাতার সর্বোচ্চ তাপমাত্রা থাকবে ২১ ডিগ্রি সেলসিয়াস ও সর্বনিম্ন তাপমাত্রা থাকবে ১৪ ডিগ্রি সেলসিয়াস। সারাদিন মেঘ থাকবে আকাশে। তবে রাতের দিকে তাপমাত্রা বাড়ার আশঙ্কা আছে।

আরও অন্য খবর দেখুন